pythainlp/thai_wikipedia_clean_20230101 huggingface dataset:
โฮลันเป็นบุตรของ Alf-Inge Håland อดีตนักฟุตบอลของนอตทิงแฮมฟอเรสต์ ลีดส์ยูไนเต็ด และแมนเชสเตอร์ซิตี และ Gry Marita Braut อดีตนักสัตตกรีฑาหญิง เขาเกิดที่ลีดส์และสนับสนุนลีดส์ยูไนเต็ด ในบทความสัมภาษณ์ของหนังสือพิมพ์นอร์เวย์ "Aftenposten" เมื่อเดือนกุมภาพันธ์ ค.ศ. 2017 โฮลันกล่าวว่าอยากคว้าแชมป์พรีเมียร์ลีกกับลีดส์
โฮลันกล่าวถึงคริสเตียโน โรนัลโด, มิชู, เจมี วาร์ดี และโรบิน ฟัน แปร์ซีเป็นแรงบันดาลใจ และยกให้เฟอร์จิล ฟัน ไดก์กับเซร์ฆิโอ ราโมสเป็นสองในกองหลังที่แข็งแกร่งที่สุดเท่าที่เขาเคยเล่นมา
นอร์เวย์ อายุไม่เกิน 17 ปี
ไทป์ 97 ชิฮะ รถถังขนาดกลาง
ด้วยปืนหลักขนาด 57 มม. ถูกออกแบบมาสำหรับการสนับสนุนแก่ทหารราบ ถูกผลิตขึ้นมาจากส่วนที่เหลือของรถถังขนาดกลาง ไทป์ 89 ไอโกะ ระบบช่วงล่างถูกสร้างขึ้นมาจากรถถังเบา ไทป์ 95 ฮาโกะ แต่ต้องใช้ล้อถนนระบบสายพานถึงหกล้อแทนที่จะเป็นสี่ล้อ เครื่องยนต์ดีเซลที่มีกำลัง 170 แรงม้าซึ่งระบายความร้อนด้วยอากาศของบริษัทมิตซูบิชิ ซึ่งเป็นเครื่องยนต์รถถังที่มีสมรรถนะที่ดีในปี ค.ศ. 1938
ภาพเงาต่ำและเสาอากาศวิทยุรูปคลึ่งวงกลมของบนป้อมปืนของไทป์ 97 นั้นแตกต่างจากรถถังในรุ่นเดียวกัน ภายหลังปี ค.ศ. 1941 รถถังนี้มีประสิทธิภาพน้อยกว่ารถถังที่ถูกออกแบบโดยฝ่ายสัมพันธมิตร ในปี ค.ศ. 1942 รถถังรุ่นแบบใหม่ของชิฮาได้รับการผลิตพร้อมกับป้อมปืนขนาดใหญ่มีถึงสามป้อม และปืนต่อต้านรถถังขนาด 47 มม. ไทป์ 1 ที่มีอัตราการยิงเร็วสูงสุด จึงได้เป็นการออกแบบรถถังไทป์ 97 ไค หรือ ไทป์ 97 ชินโฮโตะ ชิฮา
รถถังขนาดกลาง ไทป์ 97 ชิฮะ
อัลมา ซาดิช
อัลมา ซาดิช(บอสเนีย:Alma Zadić) เป็นทนายความ นักกฎหมายและนักการเมืองชาวบอสเนียในออสเตรีย เธอได้รับเลือกให้เป็นรัฐมนตรีกระทรวงยุติธรรมในคณะรัฐบาลชุดที่สองของนายกรัฐมนตรีเซบัสทีอัน ควทซ์ เธอได้กลายเป็นชาวบอสเนียคนแรกที่ได้เป็นรัฐมนตรีของประเทศออสเตรีย
อัลมา ซาดิช เกิดในวันที่ 24 พฤษภาคม ค.ศ. 1984 ที่เมืองตุซลา, บอสเนียและเฮอร์เซโกวีนา, ยูโกสลาเวีย หรือ บอสเนียและเฮอร์เซโกวีนา ในปัจจุบัน ขณะอายุได้10ขวบ เกิดสงครามยูโกสลาเวีย พ่อแม่ของเธอจึงพาเธอลี้ภัยสงครามไปอาศัยอยู่ในเวียนนา, ออสเตรีย เธอจบการศึกษาจากโรงเรียนมัธยมEttenreichgasse และ ในปี 2003 เธอได้ต่อปริญญาตรีคณะนิติศาสตร์ มหาวิทยาเวียนนา ต่อมาในปี 2007 เธอได้ต่อ มหาวิทยาลัยพระหฤทัยคาทอลิกและเป็นนักศึกษาฝึกงานที่ ศาลศาลอาญาระหว่างประเทศอดีตยูโกสลาเวีย ในปี 2010 เธอจบการศึกษา นิติศาสตรมหาบัณฑิต ที่มหาวิทยาลัยโคลัมเบีย และ ทำงานเป็นทนายความและนักกฎหมายใน เวียนนา, ออสเตรีย และได้ร่วมงานกับพรรค The Greens – The Green Alternative จนได้เป็นสมาชิกสภาแห่งชาติออสเตรีย ในวันที่9 พฤศจิกายน 2017 และ ได้รับเลือกเป็นรัฐมนตรีกระทรวงยุติธรรม ภายหลังพรรคประชาชนออสเตรียและพรรคกรีน ชนะการเลือกตั้งเมื่อวันที่ 29 กันยายน 2019
ที่มาประวัติส่วนตัว.
https://www.meineabgeordneten.at/Abgeordnete/alma.zadic&lt;br&gt;https://www.parlament.gv.at/WWER/PAD_02345/index.shtml
คณะมนตรีการปฏิวัติอิสลาม
คณะมนตรีการปฏิวัติอิสลาม  เป็นกลุ่มที่ก่อตั้งโดยอายะตุลลอหฺรูฮุลลอฮ์ โคมัยนี เพื่อกำกับดูแลการปฏิวัติอิสลามในประเทศอิหร่านเมื่อวันที่ 10 มกราคม พ.ศ. 2522 เพียงไม่นานหลังเขาเดินทางกลับอิหร่าน ในช่วงแรกกลุ่มนี้ถือเป็นองค์กรลับที่ไม่มีการเปิดเผยให้สาธารณชนได้รับทราบการมีอยู่ กลุ่มและสมาชิกกลุ่มได้รับการเปิดเผยในต้นปี พ.ศ. 2523
รายนามประธานคณะมนตรีการปฏิวัติอิสลาม
กี-ยานา ฮุเฟอร์
กี-ยานา เดลาโน ฮุเฟอร์ (; เกิดวันที่ 18 มกราคม ค.ศ. 2002) เป็นนักฟุตบอลชาวดัตช์ ปัจจุบันเล่นในตำแหน่งกองหลังให้กับวุลเวอร์แฮมป์ตันวอนเดอเรอส์ เขาเซ็นสัญญาอาชีพกับลิเวอร์พูลเมื่อวันที่ 31 กรกฎาคม ค.ศ. 2019
ในวันที่ 25 กันยายน ค.ศ. 2019 เขาทำประตูแรกในนามสโมสรอาชีพในอีเอฟแอลคัพ นัดที่ลิเวอร์พูลบุกไปชนะมิลตันคีนส์ดอนส์ โดยในวันที่เขาทำประตูนั้น เขาอายุ 17 ปี 8 เดือน 10 วัน กลายเป็นผู้เล่นที่มีอายุน้อยเป็นอันดับสี่ที่ทำประตูให้กับลิเวอร์พูลได้ รองจากเบน วูดเบิร์น, ไมเคิล โอเวน และจอร์แดน รอสซิเตอร์
เนเธอร์แลนด์ รุ่นอายุไม่เกิน 17 ปี
Ki-Jana Hoever
เคอร์ติส โจนส์
เคอร์ติส จูเลียน โจนส์ (เกิดวันที่ 30 มกราคม ค.ศ. 2001) เป็นนักฟุตบอลชาวอังกฤษ ปัจจุบันเล่นตำแหน่งกองกลางให้กับในพรีเมียร์ลีก และทีมชาติอังกฤษรุ่นอายุไม่เกิน21ปี
โจนส์ลงเล่นนัดแรกให้กับทีมชุดใหญ่เมื่อวันที่ 7 มกราคม ค.ศ. 2019 ในเอฟเอคัพรอบสาม นัดที่ออกไปเยือนวุลเวอร์แฮมป์ตันวอนเดอเรอส์ ต่อมาเขาได้ลงเล่นนัดที่สองให้กับสโมสรเมื่อวันที่ 25 กันยายน ค.ศ. 2019 ในรายการอีเอฟแอลคัพ นัดที่พบกับมิลตันคีนส์ดอนส์ โดยเขาถูกเลือกให้เป็นผู้เล่นยอดเยี่ยมประจำนัดนั้น
ต่อมาในอีเอฟแอลคัพ นัดที่ลิเวอร์พูลเปิดบ้านพบกับ เขายิงลูกโทษจนทำให้ลิเวอร์พูลสามารถเอาชนะในการยิงลูกโทษหลังต่อเวลาพิเศษได้ เขาลงเล่นเกมพรีเมียร์ลีกนัดแรกเมื่อวันที่ 7 ธันวาคม ค.ศ. 2019 โดยลงเล่นเป็นตัวสำรองในนัดที่ออกไปเยือน
ในวันที่ 5 มกราคม ค.ศ. 2020 โจนส์ทำประตูชัยช่วยให้ลิเวอร์พูลเอาชนะในเอฟเอคัพ ฤดูกาล 2019–20 1–0 ถือเป็นประตูแรกในนามสโมสรของเขา โดยในวันที่เขายิงประตูนั้น เขาอายุ 18 ปี 340 วัน กลายเป็นผู้เล่นอายุน้อยที่สุดที่ทำประตูได้ในศึกเมอร์ซีย์ไซด์ดาร์บี นับตั้งแต่ที่ ร็อบบี ฟาวเลอร์ เคยทำได้ใน ค.ศ. 1994 ต่อมา ในวันที่ 4 กุมภาพันธ์ ค.ศ. 2020 ในเอฟเอคัพ รอบ 4 นัดรีเพลย์ โจนส์กลายเป็นกัปตันทีมลิเวอร์พูลที่อายุน้อยที่สุดในประวัติศาสตร์ที่ 19 ปี 5 วัน ทำลายสถิติของอเล็กซ์ เรเบ็ค ในนัดที่ ลิเวอร์พูล เปิดสนามแอนฟีลด์เอาชนะ ชรูว์สบรีทาวน์ จากลีกวัน 1-0 ช่วยให้ ลิเวอร์พูล ผ่านเข้ารอบ 5 เอฟเอคัพ ได้สำเร็จ
ในวันที่ 24 กันยายน ค.ศ. 2020 ฟุตบอลลีกคัพ รอบ 3 โจนส์ยิง 2 ประตูให้ ลิเวอร์พูล เอาชนะ ลิงคอล์นซิตี 7-2 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ ต่อมา ในวันที่ 1 ธันวาคม ค.ศ. 2020 ยูฟ่าแชมเปียนส์ลีก ฤดูกาล 2020–21 รอบแบ่งกลุ่ม กลุ่ม D โจนส์ทำประตูแรกในยูฟ่าแชมเปียนส์ลีก ฤดูกาล 2020–21 นัดที่ ลิเวอร์พูล เปิดสนามแอนฟีลด์เอาชนะ อาเอฟเซ อายักซ์ จากเนเธอร์แลนด์ 1-0 ช่วยให้ ลิเวอร์พูล ผ่านเข้ารอบ 16 ทีมสุดท้าย ยูฟ่าแชมเปียนส์ลีก ในฐานะแชมป์กลุ่มได้สำเร็จ ต่อมา ในวันที่ 28 กุมภาพันธ์ ค.ศ. 2021 โจนส์ทำประตูแรกในพรีเมียร์ลีก ฤดูกาล 2020–21 นัดที่ ลิเวอร์พูล เอาชนะ เชฟฟีลด์ยูไนเต็ด ที่บรามอลล์เลน 2-0
ต่อมา ในวันที่ 18 กันยายน ค.ศ. 2021 โจนส์ทำประตูแรกในพรีเมียร์ลีก ฤดูกาล 2021–22 นัดที่ ลิเวอร์พูล เสมอกับ เบรนต์ฟอร์ด ที่เบรนต์ฟอร์ดคอมมิวนิตีสเตเดียม 3-3
คี-จานา ฮูเฟอร์
United Kingdom Championship Tournament (2017)
อาเซียนคลับแชมเปียนชิพ 2563
อาเซียนคลับแชมเปียนชิพ 2565 หรือ เอซีซี 2022 จะเป็นครั้งที่สามของ อาเซียนคลับแชมเปียนชิพ, การแข่งขันฟุตบอลนานาชาติประจำปีระหว่างแชมป์สโมสรภายในประเทศร่วมกับสมาคมสมาชิกของ สหพันธ์ฟุตบอลอาเซียน.
เมื่อวันที่ 26 พฤศจิกายน 2563 สหพันธ์ฟุตบอลอาเซียน ได้ประกาศยกเลิกจัดการแข่งขันดังกล่าว เนื่องจากการระบาดของไวรัสโควิด-19 นั้นน่าจะส่งผลทำให้ไม่สามารถจัดการแข่งขันรายการนี้ได้ภายในปี 2564 หรือปี 2021
การจัดสรรที่ตั้งแต่ละทีม.
สโมสรที่มาจาก 11 สมาคมฟุตบอลด้านล่างนี้ที่มีส่วนร่วมในการแข่งขัน:
15 ทีมด้านล่างนี้ที่มาจาก 11 สมาคมเข้าสู่การแข่งขัน.
อะลี คอเมเนอี
มะห์มูด อะห์มะดีเนจาด
รายชื่อภาพยนตร์ไทย พ.ศ. 2563
รางวัลภาพยนตร์ไทยประจำปี พ.ศ. 2563/2020
รายชื่อภาพยนตร์ไทย ที่ออกฉายครั้งแรกในปี พ.ศ. 2563/2020 เรียงตามวันฉาย
รายชื่อภาพยนตร์ไทย ที่ออกฉายผ่านช่องทางออนไลน์ครั้งแรกในปี พ.ศ. 2563/2020 เรียงตามวันฉาย
อาร์ลิง โฮลัน
มาร์ติน เออเดอโกร์
บียอร์สเตียร์เน มาร์ตินุส บียอร์สัน
บีเยินส์จาเนอ มัตตีนียึส บีเยินซ็อน
โยสไตน์ กอร์เดอร์
คนุท ฮัมซุน
ฟริดท์จอฟ นันเซน
โรอัลด์ อะมุนด์เซน
เทศมณฑลรูกาลันด์
เทศมณฑลอาเคร์สฮูส
ป้อมปราการอาเคร์สฮูส
เทศมณฑลบุสเครุด
คีร์คิเนส
ทรอนด์เฮม
ชาห์นาเมะ
เฟอร์โดว์ซี
พระเจ้าอินทรชัยวรมัน
พระเจ้าอินทรชัยวรมัน  หรือ พระเจ้าอินทรวรมันที่ 4  กษัตริย์แห่ง จักรวรรดิขแมร์ จาก พ.ศ. 1851-1870 เป็นเวลาทั้งสิ้น 19 ปีโดยผู้สืบราชบัลลังก์ต่อมาคือพระราชโอรสของพระองค์ ชัยวรมันปรเมศวร หรือ พระเจ้าชัยวรมันที่ 9
พระบรมนิพพานบท
พระบรมนิพพานบท (, 1834-1888) หรือพระบาทสมเด็จพระศรีสุริโยพันธ์ุ ที่ 2 กษัตริย์แห่งเขมรครองสิริราชสมบัติจาก พ.ศ. 1883-1888 เป็นเวลาทั้งสิ้น 5 ปี
พระบรมนิพพานบท ( เขมร: ព្រះបាទនិព្វានបាទ อักษรโรมัน: Nippean Bat ) ครองราชย์: ค.ศ. 1340 - ค.ศ. 1346 พระบรมนิพพานบท หรือ พระบรมนิพันทบท หรือ พระบรมนิภาร พระมหากษัตริย์แห่งกรุงพระนครหลวงพระองค์ทรงเป็นพระราชโอรสใน พระเจ้าแตงหวาน หรือ พระเจ้าตระซ็อกประแอมกับพระนางจันทรวรเทวี พระองค์ทรงสืบเชื้อสายมาจากสองราชสกุล ฝ่ายทางพระราชบิดา(จามปา) และฝ่ายทางพระราชมารดา(ขะแมร์) เมื่อพระราชบิดาเสด็จสวรรคตในปี พ.ศ. 1883 พระองค์จึงขึ้นสืบราชบัลลังก์เมื่อพระชนมายุได้ 49 พรรษา เฉลิมพระนาม "พระบาทสมเด็จพระศรีสุริโยพันธุ์ บรมราชาธิราช ธรรมิกราชบรมนาถบพิตร" เมื่อพระองค์ครองราชสมบัติได้เพียง 5 ปีทรงประชวรเสด็จสวรรคต ภายหลังเสด็จสวรรคตได้รับการเฉลิมพระนาม "พระบรมนิพพานบท" อันแปลว่าผู้เสด็จไปแล้วโดยสุคติสุข ตลอดรัชสมัยของพระองค์มีการเผยแผ่พระพุทธศาสนาอย่างแพร่หลาย มีการสร้างพระพุทธรูป และสร้างวัดวาอารามทั่วพระราชอาณาจักร พระองค์ทรงส่งเสริมพระพุทธศาสนาไม่เหมือนกษัตริย์องค์ก่อนๆ ที่นับถือฮินดู ช่วงปลายรัชกาลเกิดศึกสงครามและเกิดการจลาจลไปทั่ว
เมื่อพระองค์เสด็จสวรรคตในปี พ.ศ. 1888 จึงเป็นการสิ้นสุดตำนานภาคแรกของ เอกสารมหาบุรุษเขมร ตามพระราชพงศาวดารกัมพูชาที่ได้บันทึกพระราชวงศ์วรมัน ส่วนพระราชอนุชาของพระองค์จึงขึ้นสืบราชบัลลังก์ต่อมาเป็น พระสิทธานราชา พระสิทธานราชาครองราชสมบัติได้เพียง 1 ปีจึงมอบราชสมบัติให้ พระบรมลำพงษ์ราชา พระราชโอรสในพระบรมนิพพานบท
พระบรมนิพพานบททรงขึ้นครองราชสมบัติเป็นพระมหากษัตริย์แห่งกรุงยโศธรปุระต่อจากพระราชบิดาในปี ค.ศ. 1340 ตรงกับรัชสมัยของสมเด็จพระรามาธิบดีที่ 1 แห่งกรุงศรีอยุธยา ทางกรุงศรีอยุธยาได้ส่งเจ้าใส้เทวดาเข้ามาเป็นราชฑูตเพื่อเจริญพระราชสัมพันธไมตรีกับกรุงพระนครหลวงแต่พระบรมนิพพานบทมิไว้วางพระทัยสั่งให้จับเจ้าใส้เทวดาสังหารเสีย โดยพระราชพงศาวดารฉบับนักองค์เองระบุว่า ""ศักราช ๑๒๖๘ ปีจ่ออัฐศก สมเดจ์พระมหานิภารเสวยราชสมบัติพระนครศรีโสทรราชธานี ทรงพระราชสั้ทธาทำนุบำรุงพระสาศหนา คะณะนั้นสมเดจ์พระรามาธิบดีผู้เปนพระราชบุตร สมเดจ์พระมหาจักรพัทตราธิราช ได้เสวยราชสมบัติกรุงพระนครศรีอยุทธยา สมเดจ์พระรามาธิบดีมีพระราชโองการตรัสให้เจ้าไส้เจ้าเทวดาจำทูลพระราชสารเปนทางพระราชไม้ตรี มายังกรุงกำภูชาธิบดี สมเด็จพระมหานิภารหมิไว้พระไท ให้จับเจ้าไส้เจ้าเทวดาฆ่าเสีย”" เหตุการณ์นี้ได้สร้างความบาดหมางระหว่างกรุงศรีอยุธยากับพระนครหลวงเป็นเหตุให้กรุงศรีอยุธยายกทัพเข้าโจมตีเมืองพระนครหลวงในเวลาต่อมา เมื่อพระบรมนิพพานบทครองราชสมบัติได้เพียง 4 ปีกรุงศรีอยุธยายกทัพมาล้อมเมืองพระนครหลวงได้ 1 ปีแต่ยังโจมตีเอาเมืองมิได้ ภายในเมืองเกิดการจราจลไปทั่วพระนครเนื่องจากขาดแคลนเสบียงอาหาร พระบรมนิพพานบททรงตรอมพระทัยประชวรเสด็จทิวงคตในปี ค.ศ.1346 สิริพระชนมายุ 54 พรรษา อยู่ในราชสมบัติ 5 ปี พระสิทธานราชาพระอนุชาจึงขึ้นสืบราชสมบัติเพื่อรักษาพระนครกรุงศรีอยุทธยาจึงยกทัพกลับ และยกทัพกลับมาอีกครั้งในรัชสมัยพระบรมลำพงษ์ราชา
พระสิทธานราชา
พระสิทธานราชา (, 1852-?) กษัตริย์แห่ง จักรวรรดิเขมร ครองสิริราชสมบัติจาก พ.ศ. 1888-1889
พระองค์เป็นพระราชโอรสองค์ที่ 2 และองค์เล็กของ พระเจ้าแตงหวาน ประสูติเมื่อ พ.ศ. 1852 เมื่อ พระบรมนิพพานบท พระบรมเชษฐาธิราชเสด็จสวรรคตในปี พ.ศ. 1888 พระองค์จึงสืบราชบัลลังก์ต่อมาขณะพระชนมายุได้ 36 พรรษาแต่ครองสิริราชสมบัติได้ปีเดียวก็สละราชบัลลังก์ให้กับพระราชนัดดาผู้เป็นพระราชโอรสของพระบรมนิพพานบทขึ้นสืบราชบัลลังก์ต่อมาเป็น พระบรมลำพงษ์ราชา
ต่อมาพระองค์ได้รับการถวายพระราชสมัญญาเป็น พระมหาอุปยุวราช (กษัตริย์ที่สละราชบัลลังก์แล้ว)
ลูเครเตียส
ติตัส ลูเครเตียส คารัส ("Titus Lucretiua Carus" ; 99 BC – 55 BC) เป็นนักกวีและนักปรัชญาชาวโรมัน ผลงานที่เป็นที่รู้จักได้แก่ "De rerum natura" วรรณคดีการสอนทางปรัชญาในรูปบทกวีที่กล่าวถึงทฤษฎีและปรัชญาของลัทธิเอปิคิเรียน ลัทธิซึ่งแสวงหาหนทางที่จะนำมาซึ่งความสุข วรรณคดีการสอนเรื่องนี้ได้รับการแปลเป็นภาษาอังกฤษในชื่อ "On the Nature of Things" หรือ "ธรรมชาติของสรรพสิ่ง" ลูเครเตียสได้รับยกย่องว่าเป็นต้นกำเนิดของแนวคิด three-age system ซึ่งถูกนำมาเรียบเรียงและเผยแพร่อย่างเป็นทางการในปี ค.ศ. 1836 โดย C. J. Thomsen
เซาท์อเมริกายูธฟุตบอลแชมเปียนชิป
เซาท์อเมริกายูธฟุตบอลแชมเปียนชิป 2005
ฟุตบอลเยาวชนชิงแชมป์อเมริกาใต้ 2005
คารามง
คะระมง หรือ คะระคะโดะ ( เป็นทางเข้ารูปแบบหนึ่งที่พบในสถาปัตยกรรมญี่ปุ่น ลักษณะของคะระมง มี “คะระฮะฟุ” คือแผ่นไม้ฉลุลายตกแต่ง (bargeboard) ที่พบทั่วไปในญี่ปุ่น คะระมงพบทั่วไปเป็นทางเข้าของปราสาทญี่ปุ่น, วัดพุทธ และ ศาลเจ้าชินโต และในอดีตเป็นสัญลักษณ์ของเจ้าหน้าที่
คำว่า “คะระ” ("kara"; 唐) สามารถแปลว่า “จีน” (ราชวงศ์ถัง) ส่วน “มง” ("mon"; 門) แปลว่า “ประตู” หลังคาแบบจีนนี้พบครั้งแรกในสมัยเฮอัง คะระมงที่เก่าแก่ที่สุดตั้งอยู่ที่วัดโฮรีวจิ
เทศบาลตำบลแม่ริม
เทศบาลตำบลแม่ริม เดิมมีฐานะเป็นสุขาภิบาลแม่ริม จัดตั้งเมื่อวันที่ 10 ธันวาคม พ.ศ. 2499 มีพื้นที่ 4.70 ตารางกิโลเมตร ต่อมาได้รับการเปลี่ยนแปลงฐานะจากสุขาภิบาลแม่ริมเป็นเทศบาลตำบลแม่ริม เมื่อวันที่ 24 พฤษภาคม พ.ศ. 2542 ต่อมาได้ยุบสภาตำบลริมใต้รวมกับเทศบาลตำบลแม่ริม ขยายเขตเทศบาลเพิ่มขึ้นอีก มีเนื้อที่ 10.25 ตารางกิโลเมตร เมื่อวันที่ 3 เมษายน พ.ศ. 2546
มีเนื้อที่ประมาณ 10.25 ตร.กม. เป็นพื้นที่กึ่งเมืองกึ่งชนบท ชุมชนชานเมือง อยู่ทางทิศเหนือของจังหวัดเชียงใหม่ มีอาณาเขตติดต่อใกล้เคียงดังนี้
ครอบคลุมพื้นที่ทั้งหมดของตำบลริมใต้ และบางส่วนของตำบลแม่สา จำนวน 10 หมู่บ้าน 12 ชุมชน ได้แก่
ปัจจุบันเทศบาลตำบลแม่ริมมีประชากรทั้งหมด 9,567 คน แบ่งเป็น ชาย 4,462 คน หญิง 5,105 คน ข้อมูล ณ สิ้นปี 2562
สถานศึกษาในเขตเทศบาลตำบลแม่ริม มีดังนี้
มีสถานพยาบาลของรัฐจำนวน 1 แห่ง คือ โรงพยาบาลดารารัศมี สังกัดสำนักงานตำรวจแห่งชาติ นอกจากนี้ยังมีศูนย์บริการสาธารณสุข จำนวน 2 แห่ง คือ โรงพยาบาลส่งเสริมสุขภาพตำบลขอนตาล และโรงพยาบาลส่งเสริมสุขตำบลริมใต้
พระครูกรุณาวิหารี (เผือก ปัญญาธโร)
แอนเตรแอส คอร์เนลียุส
แอนเตรแอส อีแวล คอร์เนลียุส (; เกิดวันที่ 16 มีนาคม ค.ศ. 1993) เป็นนักฟุตบอลชาวเดนมาร์ก ปัจจุบันเล่นในตำแหน่งกองหน้าให้กับปาร์มา โดยยืมตัวจากอาตาลันตา และทีมชาติเดนมาร์ก
อัมพร ปานกระโทก (ชื่อเล่น พร) (23 กันยายน พ.ศ. 2497 - 2 ธันวาคม พ.ศ. 2564) เป็นนักแสดงตัวประกอบชาวไทยที่มักรับบทเป็นดาวร้าย
อัมพรเริ่มเข้าวงการบันเทิงเมื่อปี พ.ศ. 2526 แต่ก่อนนั้นเคยประกอบอาชีพขี่สามล้อ, รักษาความปลอดภัย, เด็กรถสิบล้อ, รับจ้างเก็บรากไม้ตามถนน และรับจ้างทั่วไป มีผลงานแสดงเรื่องแรกคือละครเรื่อง "พระเพื่อนพระแพง" ทางช่อง 11 รับบทเป็น นายบ้าน ต่อมามีผลงานเรื่องอื่นตามมาทันทีโดยได้ถ่ายละคร 1–2 เรื่องต่อเดือน ได้แสดงบทบาทที่หลากหลาย ทั้งยิงปืน ขี่ม้า มีผลงานแสดงละครในบทร้ายในละครมากกว่า 200 เรื่อง เขายังได้แสดงภาพยนตร์ฮอลลีวูดเรื่อง "โคตรเพชฌฆาต แค้นข้ามโลก" (Mechanic : Resurrection) รับบทเป็น ผู้คุมคุก โดยผ่านการทดสอบบทจากผู้มาร่วมทดสอบบทนี้ 100 คน นอกจากนี้ยังได้แสดงโฆษณาไว้หลายชิ้นแต่ชิ้นที่เป็นที่จดจำมากที่สุดคือ รถไถสิงห์คะนองนา โดยรับบทเป็น โจร แสดงร่วมกับ เก่ง ชาติชาย งามสรรพ์ มีผลงานสุดท้ายคือละครเรื่อง "ภูผาผีคุ้ม" ทางช่องวัน 31 รับบทเป็น หัวหน้าผล ก่อนเสียชีวิต
วันที่ 2 ธันวาคม พ.ศ. 2564 นายอัมพร ปานกระโทก ที่เสียชีวิตอย่างสงบด้วยอายุ 67 ปี หลังเข้ารับการรักษาตัวที่โรงพยาบาลภูมิพลด้วยอาการไตวายเฉียบพลันสวดอภิธรรม​ศพที่วัดอยู่ดีบำรุงธรรม​
กีฬาโรลเลอร์สเกตในโอลิมปิกเยาวชนฤดูร้อน 2018
ผู้เล่นในฟุตบอลเอเชียเยาวชนอายุไม่เกิน 23 ปี 2020
ด้านล่างนี้คือรายชื่อผู้เล่นของทีมชาติแต่ละชาติที่เข้าร่วมในฟุตบอลเอเชียเยาวชนอายุไม่เกิน 23 ปี 2020 รายการนี้จะจัดขึ้นระหว่างวันที่ 8-26 มกราคม พ.ศ. 2563 ในประเทศไทย มันเป็นการแข่งขันกลุ่มอายุไม่เกิน 23 ปี ครั้งที่สามที่จัดขึ้นโดยสมาพันธ์ฟุตบอลเอเชีย เนื่องจากรายการไม่ได้ถูกจัดขึ้นระหว่างปฏิทินการแข่งขันนานาชาติฟีฟ่า สโมสรฟุตบอลไม่จำเป็นที่จะต้องปล่อยตัวผู้เล่น
ผู้ฝึก: อากิระ นิชิโนะ
รายชื่อเบื้องต้นได้ประกาศเมื่อวันที่ 23 ธันวาคม ค.ศ. 2019. รายชื่อสุดท้ายได้ประกาศเมื่อวันที่ 30 ธันวาคม ค.ศ. 2019.
ผู้ฝึก: Abdul-Ghani Shahad
รายชื่อสุดท้ายได้ประกาศเมื่อวันที่ 1 มกราคม ค.ศ. 2020.
ผู้ฝึก: Graham Arnold
รายชื่อสุดท้ายได้ประกาศเมื่อวันที่ 30 ธันวาคม ค.ศ. 2019. เมื่อวันที่ 1 มกราคม ค.ศ. 2020, มีการประกาศออกมาว่า แดเนียล มาร์กัช แทนที่ ทอม ฮีวาร์ด-เบลเล ผู้ที่ถูกตัดออกไปเนืองจากได้รับบาดเจ็บ.
ผู้ฝึก: Samir Chammam
รายชื่อสุดท้ายได้ประกาศเมื่อวันที่ 28 ธันวาคม ค.ศ. 2019.
ผู้ฝึก: Félix Sánchez Bas
รายชื่อเบื้องต้นได้ประกาศเมื่อวันที่ 29 ธันวาคม ค.ศ. 2019.
ผู้ฝึก: Hajime Moriyasu
รายชื่อสุดท้ายได้ประกาศเมื่อวันที่ 29 ธันวาคม ค.ศ. 2019.
รายชื่อเบื้องต้นได้ประกาศเมื่อวันที่ 14 ธันวาคม ค.ศ. 2019. รายชื่อสุดท้ายได้ประกาศเมื่อวันที่ 31 ธันวาคม ค.ศ. 2019.
ผู้ฝึก: Ayman Hakeem
รายชื่อเบื้องต้นได้ประกาศเมื่อวันที่ 28 ธันวาคม ค.ศ. 2019. รายชื่อสุดท้ายได้ประกาศเมื่อวันที่ 31 ธันวาคม ค.ศ. 2019.
ผู้ฝึก: Ljubinko Drulović
รายชื่อเบื้องต้นได้ประกาศเมื่อวันที่ 15 ธันวาคม ค.ศ. 2019. รายชื่อสุดท้ายได้ประกาศเมื่อวันที่ 27 ธันวาคม ค.ศ. 2019.
ผู้ฝึก: Kim Hak-bum
รายชื่อเบื้องต้นได้ประกาศเมื่อวันที่ 3 ธันวาคม ค.ศ. 2019. รายชื่อสุดท้ายได้ประกาศเมื่อวันที่ 24 ธันวาคม ค.ศ. 2019.
ผู้ฝึก: Hao Wei
รายชื่อเบื้องต้นได้ประกาศเมื่อวันที่ 28 พฤศจิกายน ค.ศ. 2019. รายชื่อสุดท้ายได้ประกาศเมื่อวันที่ 31 ธันวาคม ค.ศ. 2019.
ผู้ฝึก: Hamid Estili
รายชื่อสุดท้ายได้ประกาศเมื่อวันที่ 30 ธันวาคม ค.ศ. 2019.
ผู้ฝึก: Park Hang-seo
รายชื่อเบื้องต้นได้ประกาศเมื่อวันที่ 12 ธันวาคม ค.ศ. 2019. รายชื่อสุดท้ายได้ประกาศเมื่อวันที่ 6 มกราคม ค.ศ. 2020.
ผู้ฝึก: Ri Yu-il
ผู้ฝึก: Ahmed Abdel-Qader
รายชื่อสุดท้ายได้ประกาศเมื่อวันที่ 20 ธันวาคม ค.ศ. 2019.
ผู้ฝึก: Maciej Skorża
รายชื่อเบื้องต้นได้ประกาศเมื่อวันที่ 31 ธันวาคม ค.ศ. 2019.
เอ็ดเวิร์ด มุงค์
เอ็ดเวิด กริก
พระบรมลำพงษ์ราชา
พระบรมลำพงษ์ราชา (, 1862-1894) กษัตริย์แห่ง จักรวรรดิเขมร ครองสิริราชสมบัติระหว่าง พ.ศ. 1889-1894 เป็นเวลาทั้งสิ้น 5 ปี
พระองค์ประสูติเมื่อ พ.ศ. 1862 เป็นพระราชโอรสองค์ใหญ่ของ พระบรมนิพพานบท เมื่อ พระสิทธานราชา ผู้เป็นพระปิตุลา (อา) ซึ่งขึ้นสืบราชบัลลังก์ต่อจาก พระบรมนิพพานบท ผู้เป็นพระบรมเชษฐาธิราชได้สละราชบัลลังก์ให้กับพระองค์เมื่อ พ.ศ. 1889 หลังจากครองสิริราชสมบัติได้เพียงปีเดียว
ในรัชสมัยของพระองค์ สมเด็จพระรามาธิบดีที่ 1 หรือ พระเจ้าอู่ทอง ได้สถาปนา กรุงศรีอยุธยา ขึ้นเมื่อ พ.ศ. 1893 ซึ่งเป็นช่วงที่ จักรวรรดิเขมร อ่อนแอและเสื่อมอำนาจถึงขีดสุดโดยที่พระองค์เสด็จสวรรคตในปีถัดมาคือ พ.ศ. 1894
พระบรมลำพงษ์ราชา หรือ"พระลำพังราชาธิราช" พระมหากษัตริย์แห่งกรุงพระนครหลวงเป็นพระราชโอรสของพระบรมนิภารบาทหรือบรมพระนิพันทบท พระมหากษัตริย์แห่งพระนครหลวง พระองค์ประสูติเมื่อปี ค.ศ. 1319 เป็นพระราชโอรสองค์โตของ พระบรมนิพพานบท และเป็นเชษฐาของพระสุริโยทัยและพระศรีสุริโยวงศ์
พระองค์ทรงครองราชสมบัติในปี ค.ศ. 1348 ต่อจากพระสิทธานราชาพระปิตุลา ต้นรัชสมัยของพระองค์บ้านเมืองอยู่ในยุคสงครามและเกิดความยุ่งยากหลายอย่างโดยเฉพาะศึกสงครามกับกรุงศรีอยุธยาที่สืบเนื่องมาแต่รัชสมัยของพระบรมนิพพานบท ผู้เป็นพระราชบิดาเมื่อกรุงละโว้อโยธยาศรีรามเทพนครได้ส่งเจ้าใส้เทวดาเป็นราชทูตมาเจริญไมตรี พระบรมนิพพานบทมิไว้วางพระทัยจึงให้ฆ่าเสีย เหตุนี้ทำให้กองทัพละโว้อโยธยาได้ยกทัพมาล้อมพระนครไว้ได้ 1 ปีเศษแต่ยังตีชิงเอาเมืองมิได้พระบรมนิพพานบทผู้เป็นพระราชบิดาทรงปริวิตกเป็นอันมากเนื่องจากภายในกำแพงพระนครเกิดการขาดแคลนเสบียงอาหาร ทรงตรอมพระทัยประชวรเสด็จทิวงคตในปี ค.ศ. 1346 ท่ามกลางข้าศึกที่ยังล้อมพระนครไว้พระสิทธานราชาผู้เป็นพระปิตุลาจึงขึ้นสืบราชสมบัติรักษาพระนครทัพละโว้อโยธยาจึงยกทัพกลับ พระสิทธานราชาทรงครองราชสมบัติเพียง 1 ปีจึงสละราชสมบัติให้พระบรมลำพงษ์ราชา ในปี ค.ศ. 1348
ศึกสงครามกับอยุธยา.
ครั้นถึงปี ค.ศ. 1351 สมเด็จพระรามาธิบดี ที่ 1 หลังจากได้ตั้งราชธานีใหม่ที่กรุงศรีอยุธยาแล้ว ได้มีพระบัญชาให้ยกทัพเข้ามาตีเมืองพระนครหลวงอีกครั้ง แต่ทัพยังมาไม่ถึงเมืองพระนครความทราบถึงฝ่ายเขมร พระสุริโยทัย อนุชาในพระบรมลำพงราชา จึงได้ยกทัพไปสกัดตีแตกทัพพ่ายไปสิ้นคนทิศคนละทาง พระบรมลำพงราชานึกนอนใจว่าศัตรูไม่อาจทำอะไรได้อีก จึงทรงบัญชาให้ถอนทัพกลับกรมกองแยกย้าย เมื่ออยุธยายกทัพกลับมาอีกครั้งในเวลาอันกระชั้นชิดจึงระดมเกณฑ์พลเกณฑ์ทัพไม่ทันการ จึงทำการกวาดต้อนราษฎรนอกกำแพงพระนครให้เข้ามาไว้ในกำแพงเมือง ทัพจากอยุธยาได้เข้าล้อมเมืองพระนครหลวงเป็นเวลา 1 ปี 5 เดือนเศษภายในกำแพงพระนครขาดแคลนเสบียงอาหารอย่างหนัก พระบรมลำพงษ์ราชาจึงตัดสินพระทัยแต่งทัพออกสู้โดยให้พระศรีสุริโยทัยเป็นทัพหน้า พระบรมลำพงษ์ราชาเป็นทัพหลวง และพระศรีสุริโยวงศ์เป็นทัพหลัง ได้แต่งทัพออกสู้เป็นกำลังแต่เนื่องจากการขาดแคลนอาหารจากการถูกล้อมเป็นเวลานานไพร่พลเหล่าทหารจึงอ่อนแรงมิอาจต้านทานกองกำลัง พระบากษัตรแม่ทัพจากอยุธยาสามารถตีทัพหน้าของพระสุริโยทัยได้และทลายประตูพระนคร ส่วนพระสุริโยทัยทรงสิ้นพระชนม์ในสนามรบ พระบรมลำพงษ์ราชาก็เสด็จทิวงคตด้วย พระศรีสุริโยวงศ์เห็นว่ามิอาจต้านทานรักษาพระนครไว้ได้แล้ว จึงสั่งเหล่าราชครูปุโรหิตพากันนำเครื่องสำหรับราชย์กกุธภัณฑ์ อันมีพระขรรค์ราช พระแสงหอกลำแพงชัย ตีฝ่ากองทัพสยามหนีออกไปทางชายแดนล้านช้าง เมืองพระนครหลวงแตกในปี ค.ศ. 1352 บุตรของสมเด็จพระรามาธิบดีทั้ง 3 คือ บากษัตร บาอัฐ และ กำปงพิสี ขึ้นเสวยราชย์สืบต่อกันในเมืองพระนครตั้งแต่ปี ค.ศ. 1352 ถึง ค.ศ. 1357
พระสุริโยวงศ์ อนุชาพระลำพงราชาซึ่งเสด็จหนีราชภัยออกไปได้เมื่อกรุงแตกได้รวมรวมทัพเขมรที่หนีพ่ายและยกทัพมาตีเมืองพระนคร ได้คืนในปี ค.ศ. 1357 เจ้ากำปงพิสีทรงสิ้นพระชนม์ในสนามรบ จากนั้นพระองค์ทรงขับไล่สยามออกจากพระนครหลวงสำเร็จ พระบาทสุริโยวงศ์ทิวงคตในปี ค.ศ. 1363 พระอนุชาของพระองค์พระนามว่า พระบาทศรีธรรมาโศก จึงขึ้นเสวยราชย์ในปี ค.ศ. 1363 ทัพสยามได้ยกมาล้อมพระนครอีกครั้งได้ 7 เดือนกรุงจึงแตกฝ่ายสยามได้ยกพระยาอินทราชาขึ้นครองเมืองต่างพระเนตรพระกรรณ ภายหลังพระยาอินทราชาทรงสิ้นพระชนม์ด้วยพระโรคปัจจุบันจึงตั้งพระยาแกรกขึ้นครองเมืองพระนคร
ฝ่ายเจ้าพระยาญาติโอรสพระองค์หนึ่งของพระศรีสุริโยวงศ์เสด็จหนีไปได้ เมื่อรวบรวมไพร่พลได้แล้วทรงยกทัพมาตีเอาพระนครคืน เมื่อขึ้นครองราชสมบัติแล้วทรงตัดสินพระทัยในการย้ายราชธานีไปที่เมืองจตุมุข
พระบรมลำพงษ์ราชาเสด็จสวรรคตในปี ค.ศ. 1352 สิริพระชนมายุ 33 พรรษา อยู่ในราชสมบัติ 5 ปี ส่วนเหตุการณ์เนื่องด้วยการสวรรคตนั้นเอกสารฝ่ายไทยระบุว่าสวรรคในสนามรบ ส่วนพระราชพงษาวดารฝ่ายกัมพูชาระบุว่าประชวรเสด็จสวรรคตด้วยพระโรค
สโมสรฟุตบอลพะเยา
สโมสรฟุตบอลพะเยา เป็นสโมสรฟุตบอลอาชีพในประเทศไทยโดยเป็นทีมจากจังหวัดพะเยา ปัจจุบันทีมเล่นอยู่ในไทยแลนด์ อเมเจอร์ลีก โซนภาคเหนือ
"กุ้งจอมเก๋า" พะเยา เอฟซี เริ่มต้นส่งทีมเข้าแข่งขันในรายการลีกภูมิภาคดิวิชั่น 2 ฤดูกาล 2010 โดยการคุมทีมของ "โค้ชเรศ" อิศเรศ เบียดตะคุ และทาง อมร อายุปัน ผู้อำนวยการการกีฬาแห่งประเทศไทย มีแนวคิดที่จะสร้างทีมขึ้นมา เพื่อให้ชาวพะเยาได้เชียร์ทีมบ้านเกิด โดยได้รับความร่วมมืออย่างดีจาก วรวิทย์ ปิงเมือง ประธานชมรมฟุตบอลพะเยา ที่เข้ามานั่งเก้าอี้ประธานสโมสร พร้อมทั้งเชิญ นาวาเอก นฤธรรม สุรักขกะ อดีตนักแบดมินตันทีมชาติไทย รับตำแหน่งผู้จัดการทีม พร้อมทั้งได้ "โค้ชหมี" สุรศักดิ์ ตังค์สุรัตน์ ซึ่งสร้างผลงานพาทีมเมืองทองฯ ยูไนเต็ด ขึ้นมาเล่นไทยลีกมาแล้ว เป็นที่ปรึกษาทีม สำหรับในฤดูกาล 2012 สโมสรทำการเปลี่ยนแปลงอย่างมากทั้งนักเตะที่ดึงเข้ามาใหม่และเฮดโค้ชคนใหม่คือ นายตฤณ เย็นที่ ซึ่งเคยเป็นอดีตเฮดโค้ชสโมสรธำรงไทยและสตาฟฟ์โค้ชอีกหลายสโมสรมาก่อน ส่วนในปี 2560 สโมสรได้ขึ้นมาเล่นใน ไทยลีก 3
ราชวงศ์ติ๋นมหาวงศ์
ราชวงศ์ติ๋นมหาวงศ์ หรือ ราชวงศ์เมืองน่าน หรือ ราชวงศ์หลวงติ๋นมหาวงศ์ เป็นราชวงศ์ลำดับที่สองต่อจากราชวงศ์ภูคา ที่ปกครองนครเมืองน่าน ตั้งแต่ปี พ.ศ. 2269 จนถึง พ.ศ. 2474 รวมระยะเวลา 205 ปี
ราชวงศ์ติ๋นมหาวงศ์ หรือ ราชวงศ์เมืองน่าน ได้รับการสถาปนาขึ้นเมื่อปี พ.ศ. 2269 โดย พระเจ้าหลวงติ๋นมหาวงศ์ เจ้าผู้ครองนครน่าน องค์ที่ 51 และปฐมกษัตริย์แห่งราชวงศ์ติ๋นมหาวงศ์ โดยทรงสืบเชื้อสายเจ้านายเมืองเชียงใหม่ ได้รับการราชาภิเษกขึ้นเป็น "เจ้าผู้ครองนครน่าน" เมื่อวันที่ 26 มีนาคม พ.ศ. 2269 และมีการสืบสันตติวงศ์กันต่อๆ มาจวบจนถึงปี พ.ศ. 2474 ในสมัยของ เจ้ามหาพรหมสุรธาดา เจ้าผู้ครองนครน่าน องค์ที่ 64 และองค์ที่ 14 (องค์สุดท้าย) แห่งราชวงศ์ติ๋นมหาวงศ์ ทรงถึงแก่พิราลัย และในปีถัดมาทางสยามประเทศได้มีการเปลี่ยนแปลงการปกครอง จึงถือเป็นการสิ้นสุดตำแหน่งเจ้าผู้ครองนครนับแต่นั้นมา
หมายเหตุ : พระเจ้านครน่านหลวงติ๋นมหาวงศ์ ปฐมเจ้าผู้ครองนครน่านแห่งราชวงศ์ติ๋นมหาวงศ์ "(บางตำราระบุว่า)" พระองค์ทรงสืบเชื้อสายมาจาก พระเจ้าศรีสองเมือง กษัตริย์แห่งแคว้นล้านนา และเจ้าผู้ครองนครน่าน องค์ที่ 42
พระนาซ้าย (น้อยอินทร์) เป็นคนเมืองน่าน อาศัยอยู่ที่บ้านฝายแก้ว ต่อมาพม่าได้แต่งตั้งให้ดูแลรักษาเมืองน่าน และในปี พ.ศ. 2269 หลังจากที่ดูแลเมืองน่านมาได้ 10 ปี จึงได้กราบทูลขอให้ราชสำนักพม่าส่งให้เจ้ามาปกครองเมืองน่าน เพราะในเวลานั้นเชื้อสายเจ้าเมืองน่านแต่เดิมนั้นไม่มีแล้วประกอบกับพญาหลวงติ๋นมหาวงศ์มีเชื้อสายเจ้าบ้านผ่านเมืองมาก่อนและส่วนตัวของพระนาซ้ายไม่มีเชื้อสายเจ้าเมืองมาก่อนจึงไม่กล้าครองเมืองจึงได้เชิญพญาหลวงติ๋นมหาวงศ์มาครองเมืองน่านและมีเจ้าผู้ครองนครสืบลงมา จนกระทั่งสถาปนากรุงรัตนโกสินทร์เจ้าผู้ครองนครน่านได้มาขอพึ่งพระบรมโพธิสมภาร พระบาทสมเด็จพระพุทธยอดฟ้าจุฬาโลกได้มีมหากรุณาธิคุณทรงพระกรุณาโปรดเกล้าโปรดกระหม่อมยกย่องเป็นเจ้าฟ้าเป็นครั้งแรกคือ"เจ้าฟ้าอัตถวรปัญโญ"เหมือนตำแหน่งเจ้าฟ้าไทใหญ่ในพม่าและเจ้าผู้ครองนครน่านได้ถวายความจงรงภัคดีต่อราชวงศ์จักรีเรื่อยมา จวบจนกระทั่งเหตุการณ์ที่เวียงจันทน์ก่อกบฎในปี พ.ศ. 2369 เจ้าผู้ครองนครน่านมีสายสัมพันธ์ที่ดีกับเจ้าอนุวงศ์ เมืองน่านจึงถูกจับตาจากกรุงเทพอย่างใกล้ชิด จวบจนมาถึงสมัยเงี้ยวปล้นเมืองแพร่ เมื่อปี พ.ศ. 2445 เจ้าสุริยพงษ์ผริตเดชฯ เจ้าผู้ครองนครน่าน มีความชอบในการช่วยปราบกบฎเงี้ยวที่ปล้นเมืองแพร่ สนองพระเดชพระคุณเป็นที่พอพระทัยยิ่ง ต่อมาในปี พ.ศ. 2446 พระบาทสมเด็จพระจุลจอมเกล้าเจ้าอยู่หัว จึงทรงพระกรุณาโปรดเกล้าฯ สถาปนา เจ้าสุริยพงษ์ผริตเดชฯ เจ้านครเมืองน่าน ขึ้นเป็น พระเจ้าสุริยพงษ์ผริตเดชฯ พระเจ้านครเมืองน่าน ทรงดำรงพระอิสริยยศเป็น พระเจ้าประเทศราช องค์ที่ 7 และทรงเป็นองค์แรกและองค์สุดท้ายในประวัติศาสตร์น่าน
เจ้าผู้ครองนครน่านแห่งราชวงศ์ติ๋นมหาวงศ์
ราชวงศ์ติ๋นมหาวงศ์ ปกครองเมืองนครน่านมาจนถึงปี พ.ศ. 2474 รวมระยะเวลา 205 ปี ซึ่งถือเป็นการสิ้นสุดตำแหน่งเจ้าผู้ครองนครน่าน นับตั้งแต่นั้นมา มีเจ้าผู้ครองนครน่านสืบสันตติวงศ์แห่งราชวงศ์ติ๋นมหาวงศ์ต่อเนื่องกันมาถึง 14 รัชกาล นับเป็นบรรพบุรุษแห่งราชสกุล ณ น่าน , มหายศนันทน์ , มหาวงศนันทน์ , พรหมวงศนันทน์ และราชสกุลอื่นๆ ในปัจจุบัน
ราชวงศ์ติ๋นมหาวงศ์ ภายใต้การปกครองของพม่า.
ต่อมานครน่าน ได้เป็นประเทศราชรวมอยู่ในราชอาณาจักรสยาม โดยในช่วง พ.ศ. 2297 – 2327 หัวเมืองล้านนาต่าง ๆ พยายามแข็งข้อต่อพม่า สมเด็จพระเจ้าตากสินมหาราช ทรงสามารถโจมตีขับไล่พม่าออกจากเชียงใหม่เป็นผลสำเร็จเมื่อปี พ.ศ. 2317 แต่นครน่านยังตกอยู่ในฝ่ายพม่า เจ้าน้อยวิฑูร เจ้านครน่านถูกจับและถูกคุมตัวส่งไปยังกรุงธนบุรี (พ.ศ. 2321) เมืองน่านจึงขาดเจ้าผู้ปกครอง พม่าได้ยกทัพกวาดต้อนผู้คนไปอยู่ที่เชียงแสน ทำให้เมืองน่านถูกทิ้งร้างว่างเปล่า จนกระทั่งพระบาทสมเด็จพระพุทธยอดฟ้าจุฬาโลกมหาราช ทรงแต่งตั้งให้เจ้ามงคลวรยศ หลานเจ้าพญาหลวงติ๋นมหาวงศ์ มาปกครองนครน่านที่รกร้างว่างเปล่า และในปี พ.ศ. 2328 กองกำลังพื้นเมืองล้านนาโดยการสนับสนุนของกองทัพสยาม ขับไล่พม่าออกไปได้สำเร็จ นครน่านจึงรวมเข้าอยู่ในราชอาณาจักรสยาม และเจ้ามงคลวรยศได้ยกนครน่านให้เจ้าฟ้าอัตถวรปัญโญปกครองสืบไป
ราชวงศ์ติ๋นมหาวงศ์ (ภายใต้การปกครองของอาณาจักรรัตนโกสินทร์).